Eienaar van vulstasie doodgeskiet | Netwerk24
Eienaar van vulstasie doodgeskiet
Deur Susan Cilliers 11 Julie 2018 08:28
Die eienaar van die Shell-vulstasie in Leeudoringstad in Noordwes is Dinsdagaand in ’n aanval by sy huis doodgeskiet.
Volgens ’n betroubare bron het vermoedelik ses rowers Jan Lombard agtervolg toe hy van die vulstasie huis toe gegaan het – die huis is naby die vulstasie. ’n Struweling het by die huis tussen Lombard en die rowers ontstaan, waartydens hy geskiet is.
Lombard se bejaarde pa, Henk, is ook aangerand en het gesigbeserings opgedoen.
Kapt. Aafje Botma, polisiewoordvoerder in Noordwes, het die voorval bevestig. ‘n Saak van moord en huisroof word ondersoek en niemand is nog in hegtenis geneem nie.
“Dis nog nie seker wat presies uit die huis gesteel is nie,” het Botma gesê.
Meer oor: Roof | Moord | Vulstasie | Misdaad
Vulstasiekluis in Generaal de Wet opgeblaas
Werknemer in geriefswinkel doodgeskiet
KYK: Vrou by vulstasie geskiet